
                                    Acest raport înlocuieşte în totalitate 
raportul comun înlocuitor, transmis cu 
              nr.24/111/05.03.2013, 

                    respectiv 26/29/05.03.3013

RAPORT  COMUN  ÎNLOCUITOR
asupra propunerii legislative privind utilizarea,
conservarea şi protejarea solului
(Pl.x72/2011)
         În conformitate cu prevederile art.95 din Regulamentul Camerei Deputaţilor, republicat, cu modificările ulterioare, şi Comisia pentru agricultură, silvicultură, industrie alimentară şi servicii specifice şi Comisia pentru mediu şi echilibru ecologic au fost sesizate spre dezbatere în fond cu propunerea legislativă privind utilizarea, conservarea şi protejarea solului, transmisă cu adresa nr.Plx.72 din 21 februarie 2011 şi înregistrată cu nr.24/129 din 21 februarie 2011 respectiv cu nr.26/29 din         21 februarie 2011.
În şedinţa din 16 aprilie 2013, plenul Camerei Deputaţilor a hotărât retrimiterea propunerii legislative privind utilizarea, conservarea şi protejarea solului la Comisie, în vederea unei noi examinări şi întocmirii unui raport comun înlocuitor.

Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, este de competenţa decizională a Camerei Deputaţilor.
Senatul, în calitate de primă Cameră sesizată, a respins propunerea legislativă în şedinţa din 23 februarie 2011.
Propunerea legislativă supus dezbaterii  face parte din categoria legilor ordinare, potrivit prevederilor art.73 din Constituţia României, republicată.

Guvernul nu susţine adoptarea acestei propuneri legislative, conform adresei 4605/AK/15.09.2014.

Propunerea legislativă are ca obiect de reglementare instituirea unui cadru juridic unitar pentru elaborarea unor programe, măsuri şi acţiuni privind implementarea politicii naţionale de utilizare, conservare, protejare şi ameliorare a calităţii solului. Totodată, propunerea urmăreşte înfiinţarea centrelor regionale pentru gestionarea resurselor de sol pe lângă universităţile de ştiinţe agricole şi medicină veterinară.
În conformitate cu prevederile art.61 şi 63 din Regulamentul Camerei Deputaţilor, republicat, cu modificările ulterioare, membrii Comisiei pentru agricultură, silvicultură, industrie alimentară şi servicii specifice au examinat propunerea legislativă sus menţionată, în şedinţa din 9 februarie 2016, iar membrii Comisiei pentru mediu şi echilibru ecologic au analizat propunerea legislativă in şedinţa din 24 noiembrie 2014. 
La lucrările Comisiei pentru agricultură, silvicultură, industrie alimentară şi servicii specifice au fost prezenţi 33 deputaţi din total de 35 membri ai acesteia, iar la lucrările Comisiei pentru mediu şi echilibru ecologic au fost prezenţi 12 deputaţi din total de 20 membri ai acesteia.

În urma examinării, membrii comisiilor au hotărât, cu majoritate de voturi (înregistrându-se la Comisia pentru agricultură un vot împotrivă iar la Comisia pentru mediu şi echilibru ecologic unanimitate de voturi), să propună plenului Camerei Deputaţilor, spre dezbatere şi adoptare, Raportul de respingere a propunerii legislative privind utilizarea, conservarea şi protejarea solului, din următoarele considerente:
· Activităţile care afectează factorul sol sunt reglementate prin Legea nr.18/1991 – Legea fondului funciar, Ordonanţa de urgenţă a Guvernului nr.195/2005 privind protecţia mediului, Legea nr.7/1996 – Legea cadastrului şi a publicităţii imobiliare, precum şi alte acte normative privind exploatarea resurselor naturale care asigură cerinţele de protecţie, ameliorare, remediere şi utilizare durabilă a solurilor în România;
· Nu sunt stabilite distinct sursele de finanţare: buget de stat, bugete locale, venituri proprii, fonduri externe nerambursabile, precum şi destinaţia clară a cheltuielilor.

